JohanHeinsen/ENO huggingface dataset:
Odense Adresse-Contoirs Efterretninger, 1848-08-29
Fædrelandet. Blandinger. Til Hæren er i disse Dage afgaaet et Batteri Espingoler, nogle Kanoner og Skandsegravningsredskaber. (Flyst.)J Aarh. Av. læses følgende Opraab: "Til Jyderne, Alt synes nu at bebude Underhandlingernes vedvarende Gang, hvad enten de saa lede til Vaabenstilstand og Fred, eller til Fjendehærens Jndbrud i Jylland. J hvad der end skal skee, da maa vi Jyder kun attraae en hæderlig Fred, ihvorvel det er os, der staae for Touren at ødelægges. Troer dog ikke, at Jndbrud af Tydsklands Skarer vil være skaansomt, Endnu have vi vel ikke seet Horizonten rød afbrændende Landsbyer, endnu ikke Masser af røvet Qvæg bortført, - vi have kun seet Fjendens Niddingsværk: Middelfart og Strib i Brand; men hvo kan indestaae os for, hvad Skarer som de mecklenborgske Plyndrere ved Hjarup ville foretage sig, og hvad tør vi vente af saadanne Kommanderende, der kaste Jld paa en aaben By, et værgeløst Færgested. - Derfor, lader os være beredte til, med væbnet Arm at modtage de rovlystne Horder, som Skuespillerne paa det frankfurtske Centraltheater skikke os paa Halsen, Forsyner Eder, Jyder, med Krudt og Kugler, Skal det gjælde Arne og Frihed, da husker paa at et enigt, tappert Folk kan udrette det Utrolige. Jo længere Røverne ville rykke op blandt os, jo farligere for dem, jo længere ere de fra deres Forstærkninger, og jo ulykkeligere skal deres Retraite blive. Hævnen skal da følge dem i Hælene. Jyder, værer forvissede om, at vor Armees dygtige Kommanderende have benyttet den lange Vaabenhvile; Man vil ikke i forceret Marsch trække sig tilbage. Nei, Hver Gjenstand, hver Fodsbred Land vil blive forsvaret: Man vil gaae fra Forskandsning, fra Forhug, fra det ene forud arrangerede Forsvar til det andet, og Fjenden vil komme til at føle, at bedrog han end den godmodige Danske ved at forhale Underhandlingerne, da skal Hævnen ramme desbedre, idet den skjænkede Vaabenhvile ikke ubenyttet bortgik for os. Hver vil finde, at vore dygtige Kommanderende nok have sørget for, at alle Fødemidlerne ere saavidt muligt fortærede i de Egne, vor Armee saa længe har belagt, idet Forsyningerne ere tagne fra disse Egne og ikke længere fra mod Nord. Fjenden vil saaledes komme fra mager Kost paa en ligedan, og, forladende og paa den almægtige Gud ville vi da med Værget i Haanden forsvare vort Hjem, Jylland, og huske paa at Danmark saa ofte er reddet af Fortidens kjække Beboere, og at Europas Øie seer paa os, der nu tvinges til at gribe til Vaaben for at forsvare vort Land og vinde en hæderlig Fred."
Odense Adresse-Contoirs Efterretninger, 1848-08-29
Til Aarh. Av." skrives fra Nordslesvig af 18 ds.: "Tydskerne blive mere og meere uforskammede i deres Fordringer, og tage hvad der ei gives dem. Man maa, saa tungt det end falder, døie deres Storpraleri, og det hører til Sjeldenheder at de ere modtagelige for Grunde imod hvad de fremføre. Ogsaa blive deres Reqvisitioner værre og værre; til Exempel kan anføres: at i disse Dage er til Gram og Nubbel Godser gjort Fordring paa, den 15de. at levere i Apenrade 4000 Td. Havre, den 19de i Haderslev 56,000 Pd. Straa, og at holde parat 5082 Pd. skjær Flæsk og 82 Td. Rug, Begge Godserne, tilhørende Grev Brockenhuus=Schack i Sielland, bestaae af 2 Sogne, og have forhen leveret c. 200 Td. Havre med tilhørende Qvantum Halm og Hø, og desforuden har en stor Deel af dem været stærkt belagt med Jndqvartering. Østlig, af Haderslev og Christiansfeld, skal det endnu være værre med Jndqvarteringer, og Beboerne kunne hverken faae bjerget Ho eller Korn; Kavalleriet har brugt deres Loer til Heste stalde, nedbrækket Mellemvæggene og brændt Døre og Lofter &c. J Søndags bortførtes fra Haderslev til Rendsborg 4 af Byens Borgere og 10 Bønder fra Omegnen, hvilke det har behaget Vedkommende at ansee for mistænkelige, og skal en høi Officeer have yttret: "at hvis alle de danske Spioner skulde hænges, kunde Haderslev ikke levere Reeb nok dertil. J Haderslev ligger preussisk Jnfanteri og lidt Kavalleri; Hovedstyrken imod den jydske Side ligger ind efter Christiansfeldt; Mecklenborgerne have de nordligste og vestligste Forposter, og patrouillere stærkt igjennem Gram ad Ribe til. Det, jeg har seet, saavel af Jnfanteri som Dragoner, er smaae, kleine Folk.
Odense Adresse-Contoirs Efterretninger, 1848-08-29
Allerede nu begynde de hamborgske Handlendes Reisende at lade sig see her i Landet, og det er paa Tiden, at vore Handlende tage denne Sag under Overveielse, ogsaa med Hensyn til de Personer, der udføre denne Omreisen her i Landet; thi i vore Fjenders Armee staae nu Mange, som før have befærdet vort Land rundt som Handelsreisende. Jsær er der gjenkjendt flere Saadanne blandt Friskarerne i det Tannske Korps. Saadanne stedkjendte og vort Sprog mægtige Personer have ufeilbarligen tilføiet vort Land og vor Armee alt for stor en Skade, til at vi med Ligegyldighed kunne see paa, at de kaste det imod os brugte Vaaben, og igjen bereise vort Land med Prøvekassen, for at erobre vore Penge. Vi ville da her begynde med at betegne een af disse Personer fra det Tannske Friskarekorps. Han reiste her i flere Aar under Benævnelsen: "Hertugen af Montebello, fordi han solgte Viin for Hertugen af dette Navn. Hans egentlige Navn erindres ikke; men Gjæstgiverne mindes vist denne lystige Broder, og vore Fjender mindes ham vist ogsaa for hans Tjeneste i Felttoget mod os. Hvormange saadanne udtjente Friskaremænd der herefter ville have Dristighed nok til at lade sig igjen see her, som Handelsreisende, vil Tiden vise; men vi bør have vaagent Øie med dem, saavel i Krigs som i Fredstid. (Rand. Av.)
Odense Adresse-Contoirs Efterretninger, 1848-08-29
Fra Altona yttrer Man sig med Bitterhed over, at der, endskjøndt almeen Værnepligt er gjort til Grundsætning, ikke ved Landmilitairsessionerne bliver for alle Stænder gjort lige streng Anvendelse af Loven, og at navnligen Embedsmænd ofte blive fritagne for Værnepligten.
Odense Adresse-Contoirs Efterretninger, 1848-08-29
J et til Justitsministeriet under 11 April d. A. indgivet Andragende anholdt Jndustriforeningens Repræsentantskab om, at det, for saavidt muligt at modvirke Næringsløsheden, ved en provisorisk Bestemmelse maatte tillades Svende af de forskjellige Laug at lade sig benytte som Medhjælpere hos Mestere udenfor deres Laug til Udførelse af alt haandværksmæssigt Arbeide, hvortil disse overhovedet ere berettigede, mod at Mestrene paa sædvanlig Maade bleve forpligtede til at indestaae for Svendenes Bidrag til deres respektive Laugs kasser. - Justitsministeriet har derefter under 5 August gjennem Magistraten ladet Jndustriforeningens Repræsentantskab tilkjendegive, at Ministeriet, da der sandsynligviis i en ikke fjern Fremtid forestaaer en meere indgribende Forandring af de paagjeldende Forhold, hvorom der, som bekjendt, allerede i længere Tid har været ført omfattende Forhandlinger, samt da det efter de indhentede Oplysninger ikke kunde antages, at der nu er nogen særdeles Trang til en saadan foreløbig Forandring som den foreslaaede tilstede, ikke fandt tilstrækkelig Føie til at der træffes en Foranstaltning som den omhandlede, og det saameget mindre, som Pluraliteten af dem, i hvis Jnteresse Foranstaltningen skulde skee, havde erklæret sig derimod, og det overhovedet turde være tvivlsomt, om det derved tilsigtede Maal vilde naaes.
Odense Adresse-Contoirs Efterretninger, 1848-08-29
J det sidste af de anførte Breve, der er skrevet til en Slægtning heri Byen og tilligemed det første velvilligen overladt os til Gjennemsyn, anmodes denne om at besørge følgende Berigtigelse optaget i vort Blad, "Af en heri Altona bosiddende dansk Kjøbmand ved Navn v. Essen, som flere Gange har udviist Forekommenhed mod os danske Krigsfanger, have vi idag modtaget nogle danske Blade. Jeg blev meget overrasket ved i Milos Avis af 10 Julii blandt Andet at læse: "At Vagtmester A. Sørensen ved Oversø saa godt som samlede sin Eskadron, da Officererne vare tagne og huggede sig igjennem med den." Man tillader sig her at bemærke, at Vagtmester A. Sørensen staaer ved 6te Dragonregiment, at det var en Eskadran af 5te Dragonreg, som den 24 April, anden Paaskedag, ved Oversø blev overfalden og tildeels tagen tilfange, at Vagt mesteren den Dag befandt sig ved sin Eskadron paa Marschen til og igjennem Flensborg og henimod Aften indqvarteredes i en Landsby Norden for samme og at det altsaa er urigtigt anført i Avisen. Derimod var Vagtmester A. Sørensen med i Fægtningen ved Bested, Vesten for Lygumkloster den 4 Juni, da 1ste og 2den Eskadron af 6te Dragonreg, vare udkommanderede paa en Rekognoscering, hvorved de bleve angrebne, men tappert forsvarede sig imod en overlegen Styrke hannoveranske Dragoner. Men ligesaalidet her som ved Oversø har Sørensen hugget sig igjennem med Eskadronen, da han her var en af de første som styrtede med sin Hest og blev tagen tilfange længe førend nogle af Officererne.
Odense Adresse-Contoirs Efterretninger, 1848-08-29
(Meddelelse fra Nordslesvig). Den 27 Aug. Det er naturligviis her for Tiden strengt forbudt at tilføre De Danske Levnetsmidler &c., thi Preusserne have nu engang faaet den fixe Jdee, at "Dansken ikke kan leve, naar han ikke kan faae Korn, Brænde os.v. fra Hertugdommerne og de gjøre hvad de kunne for efter deres Mening rigtig at udhungre Danskerne til Vinteren. Fortæller Man dem, at hvis de ville udhungre vor Armee, kunde de gjerne blive liggende til evig Tid, saa svare de: "Det vide vi meget bedre, de ere allerede satte paa halv Ration." Jdag ere ellers Preusserne blevne afløste fra Forposttjenesten af Hannoveranere.
Odense Adresse-Contoirs Efterretninger, 1848-08-29
J den forløbne Uge have vore Patrouiller ikke ladet sig see og Fjenden har kun enkelte Gange sendt mindre Husarafdelinger for at rekognoscere Grændsen, saa at intet Sammenstød er skeet. Jfølge Bladene staaer vor Sag jo nu meget godt i Udlandet og vi haabe, at den prov. Regjering ikke skal faae Tid og Ro til at inddrive den udskrevne Krigsskat; under alle Omstændigheder ere vi heri Egnen fast bestemte paa ikke at betale inden vi blive haardt tvungne. Fra et Nabosogn har Man nylig atter bortført en Sognefoged, formodentlig til Rendsborg; det er en ægte dansksindet Mand med en fast Charakteer, men som ingensinde har befattet sig meget med de politiske Stridigheder; Man siger, at der i forrige Uge ialt er bortført 13 Landmænd. Med Høsten seer det her vedvarende daarligt ud, de 4 første Dage i den forløbne Uge have vi havt et øsende Regnveir og de 2 sidste Dage, da Veiret var godt ere fordetmeste anvendte til at høste det endnu paa Halmen staaende Korn, der var blevet overmodent. Jdag regner det igjen.
Odense Adresse-Contoirs Efterretninger, 1848-08-29
Jfølge en os tilstillet Meddelelse var den Jldsvaade, hvorved Hedeboegaarden i Haarslev Sogn den 13 ds. blev lagt i Aske forbunden med ganske særegne Uheld, hvorved den ulykkelige Enkes Tab betydelig forøgedes. - 1 Miil fra Hedeboerne ligger en Gaard, som har sin Brandsprøite. Forpagteren dersteds skal have seet Jlden som den begyndte, men syntes at den var saa langt borte, at det var bedst at blive hjemme med Sprøiten; et Sogn, som passerede i Nærheden af samme Gaard med sin Sprøite, blev advaret af Forpagterens Karl, at det var unyttigt at kjøre videre, da Jlden var for langt borte. Saaledes udebleve 2 Redningsmidler, som kunde have været betimelig paa Brandstedet til Redning. - Vel kom den førstmeldte Sprøite siden efter til Gaarden efter Budsendelse, men det var da naturligviis for sildigt til at hjælpe. Enken, som ved mange Aars Arbeide og Bekostning just nu havde faaet hele Gaarden ombygget, men endnu ikke havde faaet den omassureret, leed derved et forøget Tab, under Savnet af en Laugværge, der kunde være ved Haanden med Raad og Daad, havde hun eibeller forstaaet at sikkre sit Jndbo ved Assurance, saa at hun end yderligere er ruineret, da alt Væsentligt af Ud= og Jndbo endeel Kreaturer, samt hele Rugafgrøden gik op i Røg J denne sin betrængte Stilling er Enken en værdig Gjenstand for ædelmodige Menneskers Hjelp. Den Skjærv, Man her i Odense eller Omegn maatte ville række hende, vil behagelig kunne sendes til Adressekontoiret, der gjerne vil modtage Hielpen til Besørgelse, medens de nærmere Boende kunne betænke den Brandlidte direkte, der med Taknemmelighed ogsaa vil modtage Naturalhjelp, saasom Langhalm, Korn eller andre Effekter.
Odense Adresse-Contoirs Efterretninger, 1848-08-29
(Dagposten.) Berl. Tid. beretter, at det først var i Søndags Morges, at de preussiske Underhandlere Below og Wildenbruck forlode Malm og at Underhandlingerne derfor paa ingen Maade ere afbrudte. "Fædrelandet" gjengiver denne Beretning og tilføier, at Underhandlerne foreløbig have undertegnet en Protokol, men at nye Jnstruktioner ere fornødne for denne Protokols Jndhold kan faae traktatmæssig Gyldighed.
Odense Adresse-Contoirs Efterretninger, 1848-08-29
J Götheborgs Handelstidning, hedder det fra Malmø, at det for fuldt Alvor begynder at see ud til Fred, da 2 Batterier Artilleri have faaet Ordre til fra Landscrona at vende tilbage til Christiansstad og 4 Eskadroner skaanske Husarer at begive sig til deres Hjemsteder. - Den norske Orlogsbrig Frederiksværn, er ankommen til Byen af samme Navn for at desaarmeres. - Det norske Storthing er sluttet i Løverdags. - J et Møde, som de i Kjøbenhavn sig opholdende Slesvigere, omtrent 300 Personer, efter Jndbydelse af Etatsraad Flor i Løverdags afholdt i Studenterforeningens Sal, enedes Man efter Forslag af Dhrr. Flor, Paulsen og Laurids Skau om angaaende den frankfurtske Forsamlings Jndblanding i Slesvigs Anliggender, at indgive en Erklæring til Hs. Maj. Kongen, hvilken de nævnte Herrer paa et følgende Møde skulde forelægge Udkast til, men derimod ikke at henvende nogen Udtalelse til Frankfurterne, der deels ikke vidstes at være anerkjendt af vor Regjering, deels aldrig havde give Prøve paa nogen Rets- og billighedsfølelse imod os. -Et Forslag af Laurids Skau, at Forsamlingen hos Regjeringen skulde andrage paa, at den blandt de kongevalgte Medlemmer til Rigsforsamlingen vilde tage nogle Slesvigere med, vandt ligeledes almindeligt Bifald og de ovennævnte Herrer bemyndigedes til ogsaa herom at forfatte et Andragende. - Det preussiske Dampskib Königinn Elisabeth, passerede igaar Morges med Parlamentairslag Flinte renden til Malmø.
Odense Adresse-Contoirs Efterretninger, 1848-08-29
AVERTISSEMENTS. Udkommet er og faaes i Bogladerne: Til Danmarks Vælgere. Et Alvorsord af en Demokrat Demokratiet og Valgene. Politiske Taler og Fragmenter af Prokurator Levinsen. No. 1. 8 s.
Odense Adresse-Contoirs Efterretninger, 1848-08-29
Den yndede Marsch, som Svenskerne spillede ved deres Gjennemmarsch; ligeledes en anden smuk Pjece, som blev foredraget i Slotshaugen paa Trompet-Solo, faaes arrangeret for Piano i Vindegaden No. 505, D.
Odense Adresse-Contoirs Efterretninger, 1848-08-29
Til trængende Søfolks Familier er endvidere indkommet: fra M. B. 10 Rbd., S. 2 Rbd., V. 5 Rbd., som med tidligere indkomne 427 Rbd. 2 Mk. udgjør til Dato 444 Rbd. 2 Mk., foruden 2 Tdr. Rug.
Odense Adresse-Contoirs Efterretninger, 1848-08-29
J indeværende Maaned er udbetalt til forskellige Familier 42 Rbd. 4 Mk. 8 s. samt 2 Skpr. Rug. Odense den 29 August 1848. P. Richardt. H. C. Nielsen. R. Holbeck. Til den paa Orlogsdampskibet Heklar i Affairen ved Fredericia den 8 Mai d. A. faldne Matros Jørgen Frederik Severins Enke har jeg havt den Glæde at modtage: fra Odense ved Hr. Bogtrykker M. C. Hempel 80 Rbd. 68 s. fra en Committee af Damer i Saxkjøbing 28 Rbd. fra Nykjøbing ved Hr. Redacteur Dein 6 Rbd.; fra Nakskov og Omegn 13 Rbd. 48 s. Jalt 138 Rbd. 20 s. Heraf har jeg udbetalt Enken de 28 Rbd. 20 s. og Resten 110 Rbd. er indsat i Lollands Sparekasse, saaledes at Enken der kan hæve samme i smaae Summer, efterhaanden som hun trænger dertil. Desuden er tegnet 6 Rbd., der udbetales Enken med 1 Rbd. maanedlig i 6 Maaneder, og endvidere : 1 Td. 6 Skpr. Rug, som Giverne have den Godhed at levere hende med een Skjeppe ad Gangen. Med Pakkeposten fra Langeland modtog jeg en anonom Skrivelse, hvormed fulgte 2 Sølvskeer, nemlig en Flødeskee og en Spiseskee, hvilke jeg leverede Enken og overdrog til hende at gjøre samme i Penge. Enkens og 3 Børns Tab ved at miste deres Forsørger er bleven i høi Grad lindret ved saa betydelige Gaver. Hendes Trang er for en lang Tid afhjulpen; og de Ædle, der hertil have bidraget, modtage herved gjennem mig hendes varmeste Tak. Nakskov den 25 August 1848. N. A. Jerndorff. Samtidig med Tilsendelsen af ovenstaaende Opgjørelse er endvidere herfra afsendt, som senere indkommen, 3 Rbd. 2 Mk.,der udgjør det i Avisen No. 171 anførte i Et og Alt indkomne Beløb 91 Rbd. 4 s. Odense den 29 August 1818. M. C. Hempel. Sidst i denne Uge bliver, hvis Veiret tillader det, brændt Rapskaller paa Nørreby Mark i Klinte Sogn. Til Kjøbenhavn afgaaer Paquetten "Johanne Marien, Skipper J. Nielsen, om 6 a 8 Dage, anbefalende sig for Gods og Passagerer. Man henvender sig til J. Nielsens Søn.
Odense Adresse-Contoirs Efterretninger, 1848-08-29
En Værnepligtig, som er udskreven til 6te Dragon-Regiment, ønsker at lele en for sig; det maae være 21, 22, 26 eller 27 Aars Alder. De herpaa Reflerterende melder sig hos S. A. Hoffgaard, Odense Overgade Nr. 3.
Odense Adresse-Contoirs Efterretninger, 1848-08-29
En flink Tjenestekarl kan strax faae Condition. Adressecontoiret anviser.
Odense Adresse-Contoirs Efterretninger, 1848-08-29
En duelig Fisker, gift eller ugift, kan til 1 Novbr. erholde Condition paa Søeboe. Til Speditioner og Commissioner hersteds anbefaler sig paa det bedste Lübeck den 19 Aug. 1848. Fried. Wilh. Hansen.
Odense Adresse-Contoirs Efterretninger, 1848-08-29
Fiin Bomuld bekommes hos J. C. Rasmussen, Odense Korsgade.
Odense Adresse-Contoirs Efterretninger, 1848-08-29
Cocus=Sæbe, tilligemed flere meget sine Toilet=Sæber, HaarværtPomader & Cosmitiquer er i disse Dage arriveret i Hof=Parsymehandelen Overgade Nr. 61 hos C. J. Hansen.
Odense Adresse-Contoirs Efterretninger, 1848-08-29
Den i endeel Aar af mig i Vestergade førte Manafacturhandel, fortsættes fra imorgen af i Gaarden No. 284 (forhen tilhørende Capt. v. Recke).¬
Odense Adresse-Contoirs Efterretninger, 1848-08-29
- Jdet jeg herved bringer mine ærede Handelsvenner min forbindtlige Tak for den mig hidtil viste Velvillie, beder jeg Dem, fremtidig at skjænke i mig samme Tiltroe; og skal det stedse være min Bestræbelse, ved billige Priser og reel Behandling at erhverve mig Enhvers Tilfredshed. Odense den 29 August 1848. N. Rammeskow.
Odense Adresse-Contoirs Efterretninger, 1848-08-29
Sorte Silketøier. Lustrine, Satin Chine, Gros d'Orleans og andre ere i stort Udvalg arriverede hos A. Boesen & Co., faaes billig hos Kirsebær-Madeira. Overgade No. 5. A. Thyboe. i Nyborg.
Odense Adresse-Contoirs Efterretninger, 1848-08-29
Hollandske og Schweitzer-Ost samt lybske Pølser bekommes hos J. O. Rasmussen, Odense Korsgade. Næset Randers Lax faaes hos P. A. Møllmann,
Odense Adresse-Contoirs Efterretninger, 1848-08-29
Odense Vestergade. Nybrændt Faxøe Steenkalk, faaes fra Undertegnedes Kalkbrænderi Mandagen d. 3 Septbr. Nyborg den 28 August 1848. P. C. Jensen. W. Kruuse.
Odense Adresse-Contoirs Efterretninger, 1848-08-29
Leilighed til Leie. 2 Værelser med Kjøkken og et lille Kammer er strax eller til Flyttetid at erholde til Leie i underste Etage i Gaarden No. 4 paa Overgade.
Odense Adresse-Contoirs Efterretninger, 1848-08-29
Et Huus med 4 Tdr. Land god Ford er underhaanden at faae tilkjøbs eller til Leie paa billige Vilkaar, naar man snarest mulig henvender sig til Undertegnede. Hedeboerne i Veslinge Sogn. Ferdinand Clement.
Odense Adresse-Contoirs Efterretninger, 1848-08-29
Onsdagen den 6 Septbr. førstk., om Formiddagen Kl. 9. bliver i Søndersø afholdt Auction over 11 Fag af Skolelærrerens gamle Stuehuus til Nedbrydelse, samt over nogle gamle Dørre og Vinduer. Lunde og Skam Herreders Contoir den 23 Aug. 1848. Hillerup.
Odense Adresse-Contoirs Efterretninger, 1848-08-29
Løverdagen den 2 Septbr. førstk., om Eftermiddagen Kl. 2. bliver i Smedeboligen i Vester Egense Bye i Grindløse Sogn afholdt Auction i Dødsboet efter Smeden Hans Henriksen, over endeel Bohave, Sengklæder og Smederedskaber, hvoriblandt Ambolte, Smedebælge, Skruestikker m.m., samt en Koe, nogle Faar og Lam, hvilket herved bekjendtgjøres. Bogense Bye= og Skovbye Herredsfogedcontoir den 25 Aug.
Odense Adresse-Contoirs Efterretninger, 1848-08-29
Torsdagen den 7 Septbr. førstk., Formiddag Kl. 9, bliver i Huset No. 710 i Frue Kirkestræde afholdt offentlig Auction over afdøde Madame Jørgels Efterladenskaber, bestaaende af endeel Meubler og Effecter, saasom: Stole, Borde, Speile, Sophaer, Kakkelovne, endeel Sengeklæder, endeel Manufacturvarer, noget forarbeidet Sølv og Guld, Kjøkkentøi af Kobber, Jern og Messing, m. m. Odense Auctionscontoir den 29 Aug. 1818. Fyens Stiftsavis, redigeres af N. Seedorff, Ch. Estrup.
Odense Adresse-Contoirs Efterretninger, 1848-08-29
udgives i Odense 6 a 6 Gange ugentlig Trykt med Hurtigpresse. Baadsgaard.
Odense Adresse-Contoirs Efterretninger, 1848-08-30
Fædrelandet. Blandinger. Lübeck betragtes nu som mistænkt for Cholera af det svenske Qvarantainevæsen, saa at de derfra med Dampskibene ankomne Passagerer maae underkaste sig Qvarantaine.
Odense Adresse-Contoirs Efterretninger, 1848-08-30
Resultatet af Krigsretsdommen over de lauenborgske Jægere, der have nægtet at kæmpe mod deres retmæssige Herre, er endnu ikke bekjendt. "Alt. Mere." beretter dog, at de ere bragte i Arrest i de underste Hvælvinger paa Slottet Gottorp.
Odense Adresse-Contoirs Efterretninger, 1848-08-30
Auktionen over de kondemmerede Skibe, som var ansat til iforgaars, er efter høiere Ordre udsat til den 4 Septbr. eller en af de paafølgende Dage. - Den 26 ds. er beslaglagt Briggen, Neptun," af Hannover, fra Fiskeri under Grønland, bestemt til Bremen. Med det vestindiske Dampskib Great Western,"
Odense Adresse-Contoirs Efterretninger, 1848-08-30
J Nørresundby have kun 25 a 30 Vælgere til Rigsforsamlingen indskrevet sig. Derimod har i Lindholm, Vorum og Uttrup Sogne det hele Antal Vælgere, maaskee paa et Par nær, ladet sig indskrive.
Odense Adresse-Contoirs Efterretninger, 1848-08-30
Boghandler Andr. Fred. Høst i Kjøbenhavn har den 12 August tilskrevet Forlæggeren af de Weilandske Kort saaledes: "De falskt kolorerede Exemplarer af Danmark og Europa, hvorpaa Tydskland allerede har erobret og inkorporeret Slesvig, kan jeg ikke bruge. Jeg seer mig nødt til at sende Dem alle disse Kort tilbage, idet begribeligen Jngen her vil kjøbe saadanne Kort. Jeg vil anbefale Dem at lade Kortene kolorere som hidtil, hvis De ikke vil udsætte Dem for, at Skolebestyrerne forene sig om at modarbeide Deres samtlige Forlag, hvilket allerede har været under Omtale.
Odense Adresse-Contoirs Efterretninger, 1848-08-30
Viborg Av. meddeler: Nylig afdøde Proprietair Nissen til Spøttrup har ved sin Goddædighed stiftet sig et varigt Eftermæle. Han har saaledes i sit Testamente legeret de lærde Skoler i Ribe, Aalborg, Aarhuus, Randers og Viborg en Kapital af omt. 12,000 Rbd. til hver til trende Landsognes Fattigvæsen henved 42,000 Rbd. og til Præmie=Uddeling i Salling til Hesteavlens Fremme omtrent 12,000 Rbd. - Foruden ovennævnte 12,000 Rbd., har Viborg lærde Skoles Stipendiefond iaar modtaget den betydelige Tilvæxt af 5000 Rbd. i 4 pCt. rentebærende Kongelige og Kredit kasse-Obligationer, som ere Fonden testamenterede af sal. Konsistorialraad Caspar Altenhoff Bjørn, Præstved Vemmetofte Frøkenkloster, som afgik ved Døden den 28 Mai 1847. Testator blev i 1787 dimitteret fra Viborg Skole.
Odense Adresse-Contoirs Efterretninger, 1848-08-30
Tirsdagen den 15 August sidstl. feiredes i Gjentofte en af de sjeldne Høitideligheder, idet den almindeligen agtede Olding, Skolelærer og Dannebrogsmand Frederik Jensen paa den Dag for 50 Aar siden tiltraadte sit nu havende Embede som Lærer ved Skolen, der. Hans redelige Vandel, hans elskværdige Charakteer og Dygtighed i sit Kalds Udførelse havde hos en stor Deel af Distriktets Beboere vækket Ønsket om, i Gjerning at lægge for Dagen, hvor høit Man paaskjønnede hans Værd, og ved et frivilligt Sammenskud fattes Man istand til paa Høitidsdagen at bringe den Hædrede ogsaa et synligt Tegn paa Agtelse, idet Man overrakte ham et Taffeluhr. (Berl. Tid.)¬